我本身已經打左混合性避孕針一年,一直經期都好準時,應該4/4返診所打針,但因為旅行同公眾假期遲左返診所打針,所以姑娘就唔同我打,叫我下次經期頭5日搵一日返診所打。本應20/4就會黎經期,但一直都未黎。而我7/4曾經發生過無安全措施既性行為,所以擔心會唔會已經懷孕?不過我已經21/4驗左係陰性,甘會係因為今個月無打針導致經期遲左?但一日未黎經期我又唔可以返診所打針,我應該點樣處理好?
Hello如果你係性行為後11日進行驗孕,結果可以話係非常準確。至於經期一直未嚟嘅原因好大機會係因為遲咗打針,因為身體一直使用人造荷爾蒙取代自然周期,所以如果冇按照平時嘅schedule打針,月經周期會變得唔穩定。至於喺未打下一針之前嘅時間,如果發生性行為就建議使用安全套作為避孕措施,始終身體一直適應避孕針嘅人造荷爾蒙,如果呢個時候再使用其他人造荷爾蒙,例如避孕藥,就有機會令到月經周期更混亂。